Άρθινγκτον Λιβερίας

Το Άρθινγκτον (αγγλ. Arthington) είναι χωριό στην Κομητεία Μοντσεράντο της Λιβερίας, στην Αφρική, με 650 κατοίκους, κτισμένο κατά μήκος του Ποταμού Σαιν Πωλ, βορειοανατολικά από την πρωτεύουσα της χώρας Μονρόβια. Είναι κυρίως γνωστό ως η γενέτειρα του διαβόητου πρώην Προέδρου της Λιβερίας Τσαρλς Τέιλορ.

Ο οικισμός πήρε την ονομασία του από το επώνυμο του Ρόμπερτ Άρθινγκτον, δικηγόρου και ευεργέτη από το Ληντς της Αγγλίας, που συνεισέφερε τα ταξιδιωτικά έξοδα ώστε πρώην δούλοι από τις Νότιες Ηνωμένες Πολιτείες να μεταναστεύσουν στη ΛιβερίαAmerican Colonization Society, The African Repository, το κράτος που ιδρύθηκε ώστε οι ελευθερωμένοι πλέον μαύροι των ΗΠΑ να μπορέσουν να επιστρέψουν αν ήθελαν στη γη των προγόνων τους, τη Δυτική Αφρική.

Οι πρώτοι κάτοικοι του Άρθινγκτον, που έφθασαν το 1869, ήταν 79 Αφροαμερικανοί μετανάστες από το Γουίντσορ της Βόρειας Καρολίνας.Burrowes, Carl Patrick. Power And Press Freedom In Liberia, 1830-1970 Το 1870, το 1871 και το 1872 έφθασαν και άλλες 4 ομάδες.Tayloe, Henry: «Letter from Mr. Henry Tayloe», Ν. Υόρκη, Αύγουστος 1884. Στο The African Repository, τόμ. 60-62, American colonization society, 1886, σσ. 125-126 Αυτοί και άλλοι μετανάστες από τη Β. Καρολίνα, τη Νότια Καρολίνα και την Τζόρτζια απετέλεσαν τον πληθυσμό του Άρθινγκτον.

Παραδοσιακά το χωριό ήταν γνωστό για την παραγωγή ζαχαροκάλαμου, καφέ και τζίντζερ, αλλά και ως έδρα μιας από τις πλέον ευδοκιμούσες εμπορικές εταιρείες της Λιβερίας στα τέλη του 19ου αιώνα.

Παραπομπές

Αρθινγκτο